ai4bharat/Pralekha huggingface dataset:
নারীওশিশুবিকাশমন্ত্রক
প্রধানমন্ত্রী শ্রী নরেন্দ্র মোদী পিএম কেয়ার্স ফর চিল্ড্রেন স্কিমের আওতায় সুবিধাভোগীদের প্রয়োজনীয় সাহায্য করবেন
নয়াদিল্লি, ২৯ মে, ২০২২
প্রধানমন্ত্রী শ্রী নরেন্দ্র মোদী আগামীকাল ৩০শে মে সকাল ১০টা ৩০ মিনিটে ভিডিও কনফারেন্সিং-এর মাধ্যমে পিএম কেয়ার্স ফর চিল্ড্রেন স্কিম থেকে সুবিধাভোগীদের সাহায্য করবেন। শ্রী মোদী এই অনুষ্ঠানে স্কুল পড়ুয়াদের বৃত্তি প্রদান করবেন। এছাড়াও, সুবিধাভোগীদের হাতে পিএম কেয়ার্স ফর চিল্ড্রেনের পাশ বই এবং আয়ুষ্মান ভারত – প্রধানমন্ত্রী জন আরোগ্য যোজনার হেলথ কার্ড তুলে দেওয়া হবে।
সুবিধাভোগী শিশুরা, তাদের অভিভাবক-অভিভাবিকা এবং সংশ্লিষ্ট জেলাগুলির জেলাশাসক এই অনুষ্ঠানে ভার্চ্যুয়াল পদ্ধতিতে যোগদান করবেন। সংশ্লিষ্ট রাজ্য/কেন্দ্রশাসিত অঞ্চলগুলির মন্ত্রী, সাংসদ ও বিধায়করাও এখানে অংশগ্রহণ করবেন।
২০২০-র ১১ই মার্চ থেকে এ বছরের ২৮শে ফেব্রুয়ারি সময়কালে কোভিড-১৯ মহামারীর কারণে যেসব শিশু তাদের মা-বাবা দু’জনকেই অথবা আইনী অভিভাবক বা দত্তক পিতা-মাতাকে হারিয়েছে, তাদের জন্য ২০২১ – এর ২৯শে মে শ্রী মোদী পিএম কেয়ার্স ফর চিল্ড্রেন স্কিম প্রকল্পটির সূচনা করেন। এই প্রকল্পের উদ্দেশ্য হ’ল – শিশুদের সর্বাঙ্গীন সুরক্ষার জন্য স্থিতিশীল কিছু ব্যবস্থা গ্রহণ করা , যেমন – তাদের শিক্ষার জন্য বৃত্তির ব্যবস্থা করা, ২৩ বছর না হওয়া পর্যন্ত ১০ লক্ষ টাকা আর্থিক সাহায্য দেওয়া এবং সুস্থ থাকার জন্য স্বাস্থ্য বীমার ব্যবস্থা করা।
শিশুদের pmcaresforchildren.in – এ নাম নথিভুক্ত করতে হবে। এক জানালা ব্যবস্থার এই পোর্টালে শিশুদের জন্য বিভিন্ন সুযোগ-সুবিধার প্রয়োজনীয় অনুমোদন ও অন্যান্য সহায়তার ব্যবস্থা করা আছে।
CG/CB/SB
(
রাষ্ট্রপতিরসচিবালয়
পাঁচটি দেশের রাষ্ট্রদূতেরা তাদের পরিচয় সম্বলিত নথিপত্র রাষ্ট্রপতির হাতে তুলে দিলেন
নয়াদিল্লি, ০১ জুন, ২০১৮
রাষ্ট্রপতি ভবনে বৃহস্পতিবার  আয়োজিত এক অনুষ্ঠানে পাঁচটি দেশের রাষ্ট্রদূতেরা তাদের পরিচয় সম্বলিত নথিপত্র রাষ্ট্রপতি শ্রী রামনাথ কোবিন্দের হাতে তুলে দেন। এই পাঁচটি দেশ হল- আজারবাইজান, লেসোথো, সাইপ্রাস, সামোয়া ও জামাইকা। এই রাষ্ট্রদূতেরা হলেন- আসরফ ফারহাদ শিখালিয়েভ , বোথাথা টিকাত্তনে , আনিস লিজউ , শ্রীমতি ফাল্লাভাও পেরিনা জ্যাকলিন সিলা  এবং আবুয়েন হিল ।
CG/BD/NS/…
(Visitor Counter : 40
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৮৩ কোটি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৭ কোটি ২৫ লক্ষেরও বেশি অব্যবহৃত টিকার ডোজ রয়েছে
নতুনদিল্লি, ১৬ই মার্চ, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত )১৮২ কোটি ৯৭ লক্ষ ২৪ হাজার ৫৯০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১২ কোটি ২৫ লক্ষ ৩৭ হাজার ৩৭১টি টিকার ডোজ হাতে রয়েছে।
CG/CB/
(Visitor Counter : 125
বিদ্যুৎমন্ত্রক
কোভিড সংক্রান্ত পরিষেবা চালু রাখছে পাওয়ারগ্রিড
নয়াদিল্লি, ২৬শে মে, ২০২১
পাওয়ারগ্রিড কর্পোরেশন অফ ইন্ডিয়া, ভারত সরকারের বিদ্যুৎ মন্ত্রকের আওতাধীন একটি ‘মহারত্ন’ সংস্থা, তাদের সারা দেশের কোভিড-১৯ আক্রান্ত কর্মচারী  এবং তাঁদের পরিবারদের চিকিৎসার জন্য প্রয়োজনীয় সাহায্য করেছে এবং অন্যদের কোভিড আচরণবিধি পালন করার বিষয়ে সচেতন করেছে।
পাওয়ারগ্রিডের উত্তর অঞ্চল- ২, জলন্ধর, মোগা, হামিরপুর, ওয়াগুরা সহ বিভিন্ন সাব স্টেশনগুলিতে তাঁদের কর্মচারী এবং তাঁদের পরিবার, চুক্তিভিত্তিক কর্মচারী এবং অবসরপ্ররাপ্ত কর্মচারীদের জন্যে ৫টি টিকাকরণ অভিযান চালিয়েছে। জম্মুর আঞ্চলিক দপ্তরে প্রায় ১০০জন চুক্তিভিতিক কর্মচারীদের জন্যেও টিকাকরণ অভিযান চালানো হয়েছে।
অক্সিজেন সাপোর্ট সহ ৩৫টি কোভিড কেয়ার শয্যা তৈরি করা হয়েছে। ২৪ ঘন্টার নার্সযুক্ত একটি আইসোলেশন সেন্টার ছাড়াও কর্মচারী এবং তাঁদের পরিবারদের জন্যে একজন সর্বক্ষণের ইমিউনোলজিস্টের ব্যবস্থা করা হয়েছে।
সামাজিক দূরত্ববিধি, মাস্ক, হাত ধোওয়া নিয়ে কর্মচারী, তাঁদের পরিবার এবং সহকারীদের সচেতন করে তুলতে জম্মুর আঞ্চলিক দপ্তরের মেন গেট, বিশ্রামাগার, পার্কিং, লিফট, অভ্যর্থনা কেন্দ্র এবং পাওয়ারগ্রিডের আবাসনের কমিউনিটি সেন্টারে কোভিড-১৯ আচরণবিধির পোস্টার লাগানো হয়েছে।
এই ছোটো ছোটো উদ্যোগগুলি রোগীদের দেখভাল করতে এবং তাঁদের সর্বোত্তম সম্ভাব্য চিকিৎসা প্রদান করতে সাহায্য করেছে।
(CG/JD
সড়কপরিবহণওমহাসড়কমন্ত্রক
গোয়ালিওর-মোরেনা উড়াল-পথ জাতির উদ্দেশে উৎসর্গ
নয়াদিল্লী, ২৮ সেপ্টেম্বর, ২০২০
মধ্যপ্রদেশের মোরেনা শহরে ৩ নম্বর জাতীয় সড়কের ওপর ১০৮ কোটি টাকা ব্যয়ে নির্মিত ১.৪২০ কিলোমিটার দীর্ঘ উড়াল-পথ আজ জাতির উদ্দেশে উৎসর্গ করেছেন কেন্দ্রীয় কৃষি ও কৃষক কল্যাণ, গ্রামোন্নয়ন ও পঞ্চায়েতী রাজ এবং খাদ্য প্রক্রিয়াকরণ মন্ত্রী শ্রী নরেন্দ্র সিং তোমর। অনুষ্ঠানে সভাপতিত্ব করেন মধ্যপ্রদেশের মুখ্যমন্ত্রী শ্রী শিবরাজ সিং চৌহ্বান। অনুষ্ঠানে উপস্থিত ছিলেন কেন্দ্রীয় মন্ত্রী থেওয়র চাঁদ গেহলত, শ্রী ফগ্গন সিং কুলস্তে, সড়ক পরিবহন ও মহাসড়ক প্রতিমন্ত্রী জেনারেল  ভি কে সিং এবং স্থানীয় সাংসদ ও বিধায়করা।
এই উড়াল-পথটি মধ্যপ্রদেশের গোয়ালিওর এবং রাজস্থানের ধোলপুরের মধ্যে সংযোগ স্থাপন করেছে। নির্ধারিত ১৮ মাসের মধ্যেই এই উড়াল-পথ নির্মাণের কাজ সম্পন্ন হয়েছে। ৪ লেনের এই উড়াল-পথ পরিকাঠামোটি ৭৮০ মিটার দীর্ঘ। এই উড়াল-পথটিতে ঢোলপুরের দিকে ৩০০ মিটার এবং গোয়ালিওরের দিকে ৩৪০ মিটার দীর্ঘ প্রাচীর রয়েছে। উড়াল-পথে উভয় পাশেই সংযুক্ত পরিষেবা সড়ক রয়েছে। এই উড়াল-পথ নির্মাণের ফলে মোরেনা শহরে যানজট এড়ানো যাবে। এতে গাড়ির জ্বালানী এবং সময় দুটিই বাঁচবে।
অনুষ্ঠানে প্রধান অতিথির বক্তব্যে কেন্দ্রীয় কৃষিমন্ত্রী শ্রী নরেন্দ্র সিং তোমর এই প্রকল্পটি দ্রুত অনুমোদন এবং নির্ধারিত সময়ের মধ্যে এর কাজ সম্পন্ন করার জন্য কেন্দ্রীয় সড়ক পরিবহন ও মহাসড়ক মন্ত্রী শ্রী নীতিন গড়করিকে এবং প্রতিমন্ত্রী জেনারেল  ভি কে সিং-কে ধন্যবাদ জানান। তিনি বলেন, এই উড়াল-পথ নির্মাণের ফলে যান চলাচল আরও সহজ হয়ে উঠবে।
মুখ্যমন্ত্রী শ্রী শিবরাজ সিং চৌহান বলেন, এই উড়াল-পথ নির্মাণের ফলে দীর্ঘদিনের সমস্যার সমাধান হয়েছে। তিনি বলেন, এই জেলাতে একাধিক উন্নয়নমূলক প্রকল্প হাতে নেওয়া হয়েছে। তিনি মোরেনার সাধারণ নাগরিককে কেবলমাত্র উন্নয়নমূলক কর্মকান্ড প্রত্যক্ষ করার জন্য নয়, এতে আন্তরিকভাবে অংশ নেওয়ার আহ্বান জানান।
কেন্দ্রীয় সড়ক পরিবহন ও মহাসড়ক প্রতিমন্ত্রী জেনারেল  ভি কে সিং বলেন, সরকার জনগণের সুবিধার্থে একাধিক উন্নয়নমূলক কাজ চালাচ্ছে। তিনি বলেন, এই উড়াল-পথ নির্মাণের ফলে একাধিক দুর্ঘটনা দূর করা সম্ভব হবে।
CG/SS /NS
(Visitor Counter : 129
শ্রমওকর্মসংস্থানমন্ত্রক
গৃহস্থলির কাজে নিযুক্ত কর্মীদের জন্য প্রথম সর্বভারতীয় সমীক্ষার সূচনা করেছেন শ্রী ভূপেন্দর যাদব
নয়াদিল্লী, ২২ নভেম্বর, ২০২১
কেন্দ্রীয় শ্রম ও কর্মসংস্থান মন্ত্রী শ্রী ভূপেন্দর যাদব আজ গৃহস্থলির কাজে নিযুক্ত কর্মীদের জন্য প্রথম সর্বভারতীয় সমীক্ষার সূচনা করেছেন। চন্ডীগড়ের লেবার ব্যুরো এই সমীক্ষার কাজ করবে। গৃহস্থলির কাজে যুক্ত ব্যক্তিরা অসংগঠিত ক্ষেত্রের শ্রমিক বলে বিবেচিত হন। কিন্তু দেশে কতজন এ ধরণের কাজে যুক্ত এবং তারা কোন পরিবেশে কাজ করেন সে সম্পর্কিত তথ্যের অভাব রয়েছে। তাই কেন্দ্র লেবার ব্যুরোকে এ বিষয়ে সর্বভারতীয় সমীক্ষার দায়িত্ব দিয়েছে।
শ্রী যাদব এই উপলক্ষ্যে একটি নির্দেশনামা ও প্রশ্নাবলী প্রকাশ করেছেন। এর মাধ্যমে ৩৭টি রাজ্য ও কেন্দ্রশাসিত অঞ্চলের ৭৪২টি জেলায় সমীক্ষার কাজ করা হবে। শ্রী যাদব বলেন স্বাধীনতার পর এই প্রথম গৃহস্থলির কাজে যুক্ত ব্যক্তিদের নিয়ে সমীক্ষা করা হচ্ছে। সরকার সকলকে নিয়ে কাজ করতে উৎসাহী। বিভিন্ন সরকারি প্রকল্পের সুবিধা যাতে সমাজের প্রান্তিক স্তরে পৌঁছায় তার জন্য তথ্য নির্ভর বিভিন্ন নীতি বাস্তবায়ন করা হচ্ছে। প্রধানমন্ত্রী শ্রী নরেন্দ্র মোদীর নেতৃত্বে ‘সবকা সাথ, সবকা বিকাশ, সবকা বিশ্বাস’ মন্ত্রে দেশে বিভিন্ন কর্মসূচি পালন করা হচ্ছে। সর্বভারতীয় সমীক্ষা এবং ই-শ্রম পোর্টাল এই উদ্যোগেরই অঙ্গ।
দপ্তরের প্রতিমন্ত্রী শ্রী রামেশ্বর তেলী, মন্ত্রক ও লেবার ব্যুরোর আধিকারিকদের অভিনন্দন জানিয়ে বলেন, এটি একটি উল্লেখযোগ্য পদক্ষেপ। দপ্তরের সচিব শ্রী সুনীল বার্থওয়াল, মুখ্য শ্রম ও কর্মসংস্থান উপদেষ্টা শ্রী ডিপিএস নেগী সহ উচ্চপদস্থ কর্মকর্তারা সমীক্ষার সূচনা অনুষ্ঠানে উপস্থিত ছিলেন।
গৃহস্থলির জন্য কর্মরতদের এই সমীক্ষায় জাতীয় স্তরে এবং রাজ্যস্তরে কতো মানুষ এর মধ্য দিয়ে জীবিকা নির্বাহ করেন সে বিষয়ে তথ্য সংগ্রহের পাশাপাশি কতজন বাড়ি থেকে কাজ করতে যান এবং কতজন কর্মস্থলে থেকে কাজ করেন, পরিযায়ী ও অপরিযায়ী কর্মী, তাদের বেতন এবং অন্যান্য আর্থ-সামাজিক বিষয়গুলি সম্পর্কে এই সমীক্ষার মাধ্যমে জানা হবে।
গৃহস্থলির কাজে যুক্ত কর্মীরা যেখানে কাজ করেন সেই বাড়ির আয়তন, ধর্ম, সামাজিক অবস্থান, মাসিক ব্যায় এবং কি পরিবেশে তারা থাকেন সে বিষয়ে তথ্য সংগ্রহ করা হবে। এছাড়াও কর্মীদের নাম, বয়স, তারা বিবাহিত না অবিবাহিত, শিক্ষাগত যোগ্যতা এবং পরিবারের মূল পেশা সম্পর্কে জানা হবে। কর্মীরা কাজের জায়গায় কিভাবে যান, বাড়ি থেকে কাজের জায়গার দূরত্ব কত এবং কোভিড মহামারীর পর তাদের বেতনের ওপর কোনো প্রভাব পরেছে কিনা সে সম্পর্কেও তথ্য সংগ্রহ করা হবে।
২০১১ সালের আদমশুমারীর হিসাব অনুযায়ী দেশে ৬ হাজার ১৯০টি গ্রাম এবং ৬ হাজার ৫৭৬টি শহরাঞ্চলে এই কাজ করা হবে। দেড় লক্ষ বাড়িতে এই সমীক্ষার কাজ এক বছর ধরে চলবে।
CG/CB/NS
(Visitor Counter : 206
অর্থমন্ত্রক
অর্থনৈতিক অপরাধীদের প্রত্যার্পণ
নয়াদিল্লি, ২৫ জুন, ২০১৯
আর্থিক অপরাধে ফৌজদারি মামলায় ২৮ জনের বিরুদ্ধে তদন্ত শুরু করেছে এনফোর্সমেন্ট ডিরেক্টরেট । এদের মধ্যে কেউ বিদেশে বসবাস করছে অথবা দেশ ছেড়ে পালিয়েছে। এই সমস্ত মামলায় ইডি-র তদন্ত বিভিন্ন পর্যায়ে রয়েছে। তাই, বৃহত্তর জনস্বার্থে এই আর্থিক অপরাধীদের নাম প্রকাশ করা যাচ্ছে না। তবে, কেন্দ্রীয় সরকার এই আর্থিক অপরাধীদের বিরুদ্ধে একাধিক পদক্ষেপ নিয়েছে। ২৫ জনের বিরুদ্ধে ‘রেড কর্ণার নোটিশ’ জারি করা হয়েছে। ১৪ জন অপরাধীকে দেশে ফেরাতে সংশ্লিষ্ট দেশের সরকারকে অনুরোধ করা হয়েছে। পলাতক অর্থনৈতিক অপরাধ আইন, ২০১৮ অনুযায়ী, সাতজনের বিরুদ্ধে ব্যবস্থা নেওয়া হয়েছে। এমনকি, তিনজন অপরাধীকে দেশেও ফিরিয়ে আনা হয়েছে। আর্থিক অপরাধ ঠেকাতে কেন্দ্রীয় সরকার আইনি এবং প্রশাসনিক পদক্ষেপও নিয়েছে।
রাজ্যসভায় এক প্রশ্নের লিখিত জবাবে এ তথ্য জানিয়েছেন কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন।
CG/SS/DM
(Visitor Counter : 72
প্রধানমন্ত্রীরদপ্তর
৭৫ দিনেরও কম সময় আছে প্রধানমন্ত্রী সকল নাগরিককে অত্যন্ত উৎসাহের সঙ্গে ২০২৩-এর আন্তর্জাতিক যোগা দিবস পালনের আহ্বান জানিয়েছেন
নয়াদিল্লি, ৯ এপ্রিল, ২০২৩
প্রধানমন্ত্রী শ্রী নরেন্দ্র মোদী সকল নাগরিককে অত্যন্ত উৎসাহের সঙ্গে ২০২৩-এর আন্তর্জাতিক যোগা দিবস পালনের আহ্বান জানিয়েছেন।
কেন্দ্রীয় আয়ুষ মন্ত্রী শ্রী সর্বানন্দ সোনোওয়ালের একটি ট্যুইট ভাগ করে নিয়ে প্রধানমন্ত্রী ট্যুইট করে বলেছেন;
“২০২৩-এর আন্তর্জাতিক যোগা দিবস আসতে ৭৫ দিনেরও কম সময় আছে। আমি আপনাদের সকলকে দিনটি অত্যন্ত উৎসাহ উদ্দীপনার সঙ্গে পালন করতে এবং নিয়মিত যোগাসন করতে অনুরোধ করছি।”
PG/AP/NS
(
প্রধানমন্ত্রীরদপ্তর
মন কি বাত এর কুইজে অংশ নেবার জন্য আহ্বান প্রধানমন্ত্রীর
নয়াদিল্লি, ২৯ নভেম্বর, ২০২২
প্রধানমন্ত্রী শ্রী নরেন্দ্র মোদী, মন কি বাত এর কুইজে অংশ নেবার জন্য আহ্বান জানিয়েছেন। মন কি বাত এর সাম্প্রতিক পর্বগুলিতে বেশ কিছু সামাজিক উদ্যোগ সহ যেসব বিষয়ে আলোচনা হয়েছে তার ওপর ভিত্তি করে এই কুইজ।
এক টুইট বার্তায় প্রধানমন্ত্রী বলেন,
"আমরা এ মাসের #MannKiBaat সহ বিভিন্ন পর্বে সামাজিক বেশ কিছু উদ্যোগ সহ নানা বিষয়ে আলোচনা করেছি। নমো অ্যাপে এমকেবি-এর কুইজে অংশ নিন।"
PG/PM/NS
(
প্রধানমন্ত্রীরদপ্তর
প্রধানমন্ত্রী ২০২২ সালের ‘পরীক্ষা পে চর্চা’ অনুষ্ঠানে অংশগ্রহণের জন্য আহ্বান জানিয়েছেন
নয়াদিল্লী, ১৫ জানুয়ারি, ২০২২
প্রধানমন্ত্রী শ্রী নরেন্দ্র মোদী ২০২২ সালের ‘পরীক্ষা পে চর্চা’ অনুষ্ঠানের বিষয়ে ট্যুইট করেছেন। তিনি এই অনুষ্ঠানে অংশগ্রহণের জন্য সকলকে নাম নথিভুক্ত করার আহ্বান জানিয়েছেন। শ্রী মোদী বলেছেন, আমাদের দৃঢ় চরিত্রের যুব সম্প্রদায়ের সঙ্গে যোগাযোগ গড়ে তুলতে, তাদের বিভিন্ন চ্যালেঞ্জের বিষয়ে বুঝতে এবং উচ্চাকাঙ্খা উপলব্ধি করতে এই অনুষ্ঠানটি তাকে সাহায্য করে।
এক ট্যুইট বার্তায় প্রধানমন্ত্রী বলেছেন, “পরীক্ষা এগিয়ে আসছে আর ২০২২এর পরীক্ষা পে চর্চা’ও। এই প্রেক্ষিতে চিন্তামুক্ত পরীক্ষার বিষয়ে আসুন আমরা কথা বলি এবং আরও একবার আমাদের সাহসী #ExamWarriors, তাদের বাবা-মা ও শিক্ষক-শিক্ষিকাদের দিকে সাহায্যের হাত বাড়িয়ে দিই। #PPC2022-এ আপনাদের সকলকে নাম নিবন্ধীকরণের জন্য অনুরোধ জানাই।
ব্যক্তিগতভাবে ‘পরীক্ষা পে চর্চা’-র মাধ্যমে শেখার দারুন অভিজ্ঞতা হয়। আমাদের দৃঢ চরিত্রের যুব সম্প্রদায়ের সঙ্গে যোগাযোগ গড়ে তুলতে, তাদের বিভিন্ন চ্যালেঞ্জের বিষয়ে বুঝতে এবং উচ্চাকাঙ্খা উপলব্ধি করতে এই অনুষ্ঠান আমাকে সাহায্য করে। এর মাধ্যমে শিক্ষা জগতের নতুন নতুন প্রবণতা সম্পর্কে খোঁজ-খবর নেওয়ার একটি সুযোগ তৈরি হয়। #PPC2022”
CG/CB/NS
(
কেন্দ্রীয়মন্ত্রিসভা
জলবায়ু পরিবর্তন ও পরিবেশ ক্ষেত্রে প্রযুক্তিগত সহযোগিতা সংক্রান্ত ভারত এবং স্যুইজারল্যান্ডের মধ্যে সমঝোতাপত্র অনুমোদন করল কেন্দ্রীয় মন্ত্রিসভা
নয়াদিল্লি, ৬ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ জলবায়ু পরিবর্তন এবং পরিবেশ সংক্রান্ত প্রযুক্তিগত সহযোগিতা বিষয়ক ভারত এবং স্যুইজারল্যান্ডের মধ্যে সমঝোতাপত্র অনুমোদন করেছে। এই সমঝোতাপত্রটি স্বাক্ষরিত হয়েছিল স্যুইজারল্যান্ডে ২০১৯-এর ১৩ই সেপ্টেম্বর।
পরিবেশের অবনতির প্রভাব পড়েছে সমাজ এবং অর্থনীতিতে, বিশেষ করে সমাজের উচ্চতর বর্গের ওপর। এই বিষয়টি চলতে থাকলে পরিবেশগত ভারসাম্য বিনষ্ট হবে এবং তার বড়সড় প্রভাব পড়বে সমাজের সব শ্রেণীর ওপর।
এই সমঝোতাপত্রের ফলে পরিবেশ সুরক্ষা এবং প্রাকৃতিক সম্পদ ব্যবস্থাপনা করা সহজ হবে দীর্ঘকালীন ভিত্তিতে দু’দেশের মধ্যে নিকট সম্পর্কের মাধ্যমে। দু’দেশেরই আইন এবং বিধি মোতাবেক এই কাজ সম্পন্ন হবে। তথ্য এবং প্রযুক্তি হস্তান্তরের মাধ্যমে বাড়বে দায়বদ্ধতা। এছাড়াও, এটা আশা করা হচ্ছে যে আধুনিক প্রযুক্তি এবং তার প্রয়োগ করা যাবে পরিবেশের সুরক্ষার জন্য, আরও ভালো সংরক্ষণের জন্য এবং জলবায়ু পরিবর্তন ব্যবস্থাপনা এবং বন্যপ্রাণ সংরক্ষণ আরও ভালোভাবে করার জন্য।
এই সমঝোতাপত্রগুলির বৈশিষ্ট্যগুলির অন্যতম হল :
· জলবায়ু পরিবর্তনের মোকাবিলায় সক্ষমতা বৃদ্ধি এবং দীর্ঘকালীন ভিত্তিতে জল ব্যবস্থাপনা;
· অরণ্য ব্যবস্থাপনা;
· পাহাড়ি অঞ্চলের উন্নয়ন;
· নগরোন্নয়ন;
· বায়ু, জমি এবং জল দূষণের মোকাবিলা;
· স্বচ্ছ এবং পুনর্নবীকরণযোগ্য শক্তির ওপর নজর; এবং
· জলবায়ু পরিবর্তনের ঝুঁকির ব্যবস্থাপনা।
CG/AP/DM
(Visitor Counter : 90
প্রধানমন্ত্রীরদপ্তর
১৩০ বছর আগে এইদিনে স্বামী বিবেকানন্দের চিকাগো ভাষণ স্মরণ করলেন প্রধানমন্ত্রী
নতুনদিল্লি ১১ সেপ্টেম্বর
১৩০ বছর আগে এইদিনে স্বামী বিবেকানন্দ চিকাগোয় ধর্ম সংসদে তাঁর ভাষণে বিশ্বের ঐক্য এবং সম্প্রীতির লক্ষ্যে যে ডাক দিয়েছিলেন, তার অনুরণন আজও অনুভব করা যায় বলে মন্তব্য করলেন প্রধানমন্ত্রী শ্রী নরেন্দ্র মোদী।
এক্স-এর একটি পোষ্টে প্রধানমন্ত্রী বলেছেন:
১৩০ বছর আগে এইদিনে স্বামী বিবেকানন্দ চিকাগোয় ধর্ম সংসদে তাঁর ভাষণে বিশ্বের ঐক্য এবং সম্প্রীতির লক্ষ্যে যে আহ্বান জানিয়েছিলেন, তার অনুরণন আজও অনুভব করা যায়। বিশ্বব্যাপী সৌভ্রাতৃত্বের লক্ষ্যে স্বামীজির ওই সময়োত্তীর্ণ বার্তা আমাদের সামনে আলোকবর্তিকা হয়ে রয়েছে।
(AC/AC/CS
সড়কপরিবহণওমহাসড়কমন্ত্রক
প্রতিবেশী দেশগুলির সঙ্গে যাত্রী এবং পণ্যবাহী যান চলাচলে সমঝোতাপত্রের সুবিধার্থে কেন্দ্রীয় সড়ক পরিবহণ ও মহাসড়ক মন্ত্রক আইনের বিজ্ঞপ্তি জারি করেছে
নয়াদিল্লী, ১৯ জানুয়ারি, ২০২১
ভারত ও প্রতিবেশী দেশগুলির মধ্যে পণ্যবাহী যানবাহন এবং যাত্রী চলাচলের সুবিধার্থে কেন্দ্রীয় সড়ক পরিবহণ ও মহাসড়ক মন্ত্রক বিভিন্ন মহল থেকে ১৯৮৮ সালে মোটরযান আইনের আওতায় নানান বিধিগুলির বিষয়ে বিজ্ঞপ্তি প্রকাশ করার জন্য অনুরোধ পেয়েছে। মন্ত্রক এর আগে ২০০৬ সালে অমৃতসর ও লাহোর, ২০০০ সালে নতুন দিল্লী ও লাহোর, ২০০০ সালে কলকাতা ও ঢাকা এবং ২০০৬ সালে অমৃতসর ও নানকানা সাহিবের মধ্যে বাস পরিষেবা চালু করার সুবিধার্থে এই মোটরযান আইন সম্পর্কে বিজ্ঞপ্তি জারি করে।
ভারত ও প্রতিবেশী দেশগুলির মধ্যে পণ্যবাহী যানবাহন এবং যাত্রী চলাচলের বিষয়গুলির সঙ্গে জড়িত সমস্ত সমঝোতা চুক্তি সম্পর্কিত কাজ সুষ্ঠুভাবে পরিচালনার জন্য কিছু নিয়মবিধি জারি করার সিদ্ধান্ত নেওয়া হয়েছে। এব্যাপারে একটি বিজ্ঞপ্তি গত ১৫ জানুয়ারি মন্ত্রকের ওয়েবসাইটে প্রকাশিত হয়েছে।
প্রধানমন্ত্রীরদপ্তর
মকর সংক্রান্তি উপলক্ষে সকলকে প্রধানমন্ত্রীর শুভেচ্ছা
নয়াদিল্লি, ১৪ জানুয়ারি, ২০২১
প্রধানমন্ত্রী শ্রী নরেন্দ্র মোদী পবিত্র মকর সংক্রান্তি উপলক্ষে সকলকে শুভেচ্ছা জানিয়েছেন।
এক শুভেচ্ছা বার্তায় প্রধানমন্ত্রী বলেছেন, “দেশবাসীকে মকর সংক্রান্তি উপলক্ষে অনেক অনেক শুভেচ্ছা জানাই। আমি প্রার্থনা করছি, উত্তরায়নে সূর্যদেব সকলের জীবনে নতুন শক্তি ও উৎসাহ সঞ্চর করুন।
মকর সংক্রান্তি ভারতের বিভিন্ন অংশে উৎসাহ-উদ্দীপনার সঙ্গে পালিত হচ্ছে। ভারতের বৈচিত্র্য এবং আমাদের প্রাণবন্ত রীতি-নীতির প্রকাশ এই পবিত্র উৎসব। প্রকৃতি মা-কে সম্মান জানানোর গুরুত্ব এই উৎসবের মাধ্যমে আরও একবার নিশ্চিত হয়”।
স্বরাষ্ট্র মন্ত্রক
সমুদ্রে মাছ ধরা/জলজ পালন শিল্পের সঙ্গে যুক্ত কর্মীদের কোভিড-১৯ এর লকডাউনের থেকে ছাড় সংক্রান্ত কেন্দ্রীয়স্বরাষ্ট্র মন্ত্রকের নির্দেশিকার পঞ্চম সংযোজন
নতুনদিল্লি, ১০ এপ্রিল, ২০২০
কোভিড-১৯ এর মোকাবিলার জন্য দেশ জুড়ে প্রতিরোধমূলক নিয়ন্ত্রণ ব্যবস্থা অর্থাৎ লকডাউনের মধ্যে কেন্দ্রীয়স্বরাষ্ট্র মন্ত্রক সব মন্ত্রক/দপ্তরগুলিকে এ সংক্রান্ত নির্দেশিকার পঞ্চম সংযোজনটি পাঠিয়েছে।
https://pib.gov.in/PressReleseDetail.aspx?PRID=1607997
এই পঞ্চম সংযোজনে সমুদ্রে মাছ ধরতে যাওয়া, জলজ প্রাণীর প্রতিপালন, এবং এই শিল্পের সঙ্গে যুক্ত যে সব লোক ওই প্রাণীদের খাওয়ানো, প্রক্রিয়াকরণের নানা কাজ, বিক্রি, বাজার জাত করা সহ সমস্ত কাজে যুক্ত, তাঁদের লকডাউনের আওতার বাইরে রাখা হয়েছে। এই নির্দেশিকাটি পড়তে নীচের লিঙ্কে ক্লিক করুন
https://static.pib.gov.in/WriteReadData/userfiles/5th%20Addendum%20giving%20exemption%20to%20Fishing%20%20and%20Aquaculture%20Industry.pdf
(CG/CB
প্রতিরক্ষামন্ত্রক
আধুনিক প্রযুক্তির ধারা অনুসরণ করে মেরামতির আধুনিকীকরণ সংক্রান্ত ওয়েবিনারের আয়োজন করল ভারতীয় সেনা
নয়াদিল্লী, ১৫ ডিসেম্বর, ২০২০
ভারতীয় সেনা সোসাইটি অফ ইন্ডিয়ান ডিফেন্স ম্যানুফ্যাকচারার্স -এর সহযোগিতায় ১৪ই ডিসেম্বর ২০২০ আয়োজন করে একদিনের ওয়েবিনারের ‘অ্যাজাইল ইএমই : ফেসিলেটিটিং বুটস অন গ্রাউন্ড থ্রু অ্যাগ্রেসিভ ইন্ডিয়াস্ট্রিয়াল আউটরিচ’- নিয়ে।
এই উদ্যোগ ভারতীয় সেনাকে সাহায্য করবে বিশ্বব্যাপী আধুনিক প্রযুক্তির ধারা অনুসরণ করে মেরামতি ব্যবস্থার আধুনিকীকরণের পরিকল্পনা করতে এবং মেরামতির খরচ কম ও আমদানির ওপর নির্ভরতা কমাতে দেশীকরণের প্রসারেও। তবে আরও গুরুত্বপূর্ণ যে এই উদ্যোগ সময় বাঁচাবে পদাতিক সেনার গুরুত্বপূর্ণ যন্ত্রপাতি মেরামতিতে যেখানে অনেক সময় নতুন অথবা সারাই করা অস্ত্রশস্ত্র বিদেশ থেকে আনাতে দেরি হয়।
তিনটি নির্দিষ্ট অধিবেশন এবং আলোচনা হল ওয়েবিনারে দেশজকরণ, ইলেকট্রনিক্স ও মেকানিক্যাল ইঞ্জিনিয়ারদের আধুনিকীকরণ কর্মশালা এবং যন্ত্র মেরামতির জন্য পরিস্থিতি ভিত্তিক নিরীক্ষণের ব্যবহার নিয়ে।
উদ্বোধনী অনুষ্ঠানে ভারতীয় সেনার মাস্টার জেনারেল অফ সাস্টেনেন্ট লেফ্টেন্যান্ট জেনারেল এস কে উপাধ্যায় জানান যে, এই ধরণের ডিজিটাল আলোচনা কাজকর্ম চালাতে নতুন রীতি হয়ে দাঁড়িয়েছে। তিনি আরও জানান যে, ভারতীয় শিল্প দ্রুত এগোচ্ছে প্রধান প্রতিরক্ষা শিল্প ভিত্তি হওয়ার লক্ষ্যে এবং প্রতিরক্ষা শিল্প সশস্ত্র বাহিনীর যেকোন সমস্যার নতুন নতুন সমাধান সবসময় দিয়ে থাকে। তিনি বলেন, ‘উত্তর সীমান্তে যে পরিস্থিতির আমরা মুখোমুখি তাতে আমাদের যন্ত্রপাতির প্রতি ভালো করে নজর রাখতে পারছি প্রতিরক্ষা শিল্পের অবিরত সাহায্যে।’ তিনি জানান যে এই ওয়েবিনার ইএমই-র দেশজ প্রয়োজনীয়তা মেটানোর লক্ষ্যে একটি পদক্ষেপ। তিনি আরও বলেন, শিল্পের ভারতীয় সেনাকে সাহায্য করা উচিত সময়মতো গুণমান সম্পন্ন প্রয়োজন মেটাতে।
ইলেকট্রনিক্স ও মেকানিক্যাল ইঞ্জিনিয়ার্স -র মহানির্দেশক লেফ্টেন্যান্ট জেনারেল অনিল কাপুর ভাষণে বলেন, ‘তৎপরতার নতুন মঞ্চ এখন বাধ্যতামূলক। এখানে পছন্দের কোনও জায়গা নেই এবং ইএমই-তে আমাদের নিশ্চিতভাবে তৎপর থাকতে হবে।’ তিনি বলেন, সহযোগিতার গুরুত্ব শিল্পের ক্ষেত্রে সকলের কাছে পৌঁছতে এবং বেশিরভাগ ব্যবস্থা নিশ্চিত করতে যাতে ইএমই সমসাময়িক এবং ভবিষ্যত দ্রষ্টা হয়ে আগামী দিনের সমস্যার মোকাবিলা করতে পারে। তিনি আরও বলেন, ‘ভারত এবং ভারতীয়রা উদ্ভাবন এবং যেকোন বাধা মোকাবিলার সমার্থক ; দেশজকরণ অর্জন করা যেতে পারে এই একই মনোভাব ও বিশ্বাস নিয়ে।’ এসআইডিএম-এর সভাপতি শ্রী জয়ন্ত পাটিল শিল্পের প্রেক্ষাপট সম্পর্কে বলতে গিয়ে জানান যে, ভারত সবদিক দিয়ে নিরাপত্তা সমস্যার মুখোমুখি। দেশকে নেতৃস্থানীয় আঞ্চলিক স্থানটি ধরে রাখতে হবে শুধুমাত্র নিজের সার্বভৌমত্ব রক্ষার করার মাধ্যমেই নয় বিশ্বের যেকোন সমস্যা সঙ্কুল অঞ্চলে নিরাপত্তা ব্যবস্থায় অংশ নিতেও সক্ষম হতে হবে। এই লক্ষ্য অর্জন করতে হলে আমাদের সেনাবাহিনীকে সেরা অস্ত্রশস্ত্রে সজ্জিত হতে হবে যা হওয়া উচিত ‘মেড ইন ইন্ডিয়া’। তিনি জানান, ভারতীয় শিল্প প্রতিরক্ষা ক্ষেত্রের প্রয়োজন মেটাতে সক্ষম যাতে ভারত ক্রমশ ‘আত্মনির্ভর’ হয়ে উঠবে।
ওয়েবিনারে অংশ নেন ১৪০জন শিল্প প্রতিনিধি এবং সামরিক আধিকারিকরা।
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ৬৮.৭৫ কোটির বেশি করোনা প্রতিষেধক টিকা দেওয়া হয়েছে
সুস্থতার হার বর্তমানে হয়েছে ৯৭.৪৪ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৩৮ হাজার ৯৪৮
ভারতে সুস্পষ্টভাবে আক্রান্তের সংখ্যা ৪,০৪,৮৭৪
সুস্পষ্টভাবে মোট আক্রান্তের হার ১.২৩ শতাংশ
সাপ্তাহিক ভাবে আক্রান্তের হার  বিগত ৭৩ দিন ধরে যা ৩ শতাংশের নিচে
নতুন দিল্লি, ০৬ সেপ্টেম্বর, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ৬৭ কোটি ৭৫ লক্ষ অতিক্রম করেছে।
গত ২৪ ঘন্টায় ২৫ লক্ষ ৭৩ হাজার ০৮৯ জনকে টিকা দেওয়া হয়েছে।
দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৬৮ কোটি ৭৫ লক্ষ ৪১ হাজার ৭৬২ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৩ লক্ষ ৬০ হাজার ৮০৫ জন স্বাস্থ্যকর্মী প্রথম ডোজ এবং ৮৪ লক্ষ ৮০ হাজার ৪৫৬ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ২৯ হাজার ৮৬৭ জন কর্মী প্রথম ডোজ এবং ১ কোটি ৩৫ লক্ষ ৭৬ হাজার ৫৬২ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ২৭ কোটি ১৭ লক্ষ ৩৭ হাজার ২৮৪ জন প্রথম ডোজ এবং ৩ কোটি ৪৩ লক্ষ ০০ হাজার ৩০৩ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১৩ কোটি ৬৪ লক্ষ ১২ হাজার ৫১৯ জন প্রথম ডোজ এবং ৫ কোটি ৮০ লক্ষ ০৭ হাজার ৬৪৭ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ৮ কোটি ৯৫ লক্ষ ৪১ হাজার ৩২২ জন প্রথম ডোজ পেয়েছেন।
দ্বিতীয় ডোজ পেয়েছেন ৪ কোটি ৬৭ লক্ষ ৯৪ হাজার ৯৯৭ জন।
অর্থাৎ মোট ৬৮ কোটি ৭৫ লক্ষ ৪১ হাজার ৭৬২ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
গত ২৪ ঘন্টায় সারাদেশে মোট ৪৩ হাজার ৯০৩ জন রোগী সুস্থ হয়ে উঠেছেন।
করোনার জনিত অতিমারির শুরু থেকে এ পর্যন্ত ৩ কোটি,২১ লক্ষ, ৮১ হাজার ৯৯৫ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৪৪ শতাংশ।
দেশে গত ২৪ ঘন্টায় ৩৮ হাজার ৯৪৮ জন নতুন করে আক্রান্ত হয়েছেন। বিগত ৭১ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৪ লক্ষ ০৪ হাজার ৮৭৪। বর্তমানে মোট আক্রান্তের হার ১.২৩ শতাংশ।
গত ২৪ ঘন্টায় দেশে মোট ১৪,১০,৬৪৯ টি নমুনা পরীক্ষা হয়েছে। এছাড়া সারাদেশে এ পর্যন্ত ৫৩ কোটি ১৪ লক্ষ ৬৮ হাজার ৮৬৭ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ২.৫৮ শতাংশ। যা বিগত ৭৩ দিন ধরে ৩ শতাংশের নিচে। দৈনিক ভিত্তিতে এই হার আজ ২.৭৬ শতাংশ। দৈনিক ভিত্তিতে আক্রান্তের হার গত ৭ দিন ধরে ৩ শতাংশের নিচে এবং ৯১ দিন ধরে ৫ শতাংশের নিচে রয়েছে।
CG/ SB
(Visitor Counter : 133
প্রধানমন্ত্রীরদপ্তর
বাংলা সাহিত্যের বিশিষ্ট লেখক ও কথাকার শ্রী সমরেশ মজুমদারের প্রয়াণে শোক প্রধানমন্ত্রীর
নয়াদিল্লি, ৮ মে, ২০২৩
বাংলা সাহিত্যের বিশিষ্ট লেখক ও কথাকার শ্রী সমরেশ মজুমদারের প্রয়াণে গভীর শোক প্রকাশ করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন :
“বাংলা সাহিত্যে তাঁর অবদানের জন্য শ্রী সমরেশ মজুমদার চিরস্মরণীয় হয়ে থাকবেন। সমাজের বিভিন্ন দিক ও বৈশিষ্ট্য তাঁর লেখার মধ্য দিয়ে ফুটে উঠেছে। পশ্চিমবঙ্গের সংস্কৃতিকেও তিনি তুলে ধরেছেন তাঁর লেখনীর মাধ্যমে। তাঁর পরিবারকে জানাই শোক ও সমবেদনা। ওঁ শান্তি!”
(PG/SKD/DM/
স্বাস্থ্যওপরিবারকল্যাণমন্ত্রক
ভারত কোভিড-১৯ টিকাকরণ ১১৯ কোটি ৩৮ লক্ষ অতিক্রম করেছে
গত ২৪ ঘণ্টায় ৯০ লক্ষ ২৭ হাজারেরও বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.৩৩ শতাংশ
গত ২৪ ঘণ্টায় নতুন করে সংক্রমিত হয়েছেন ৯ হাজার ১১৯ জন
ভারতে সক্রিয় সংক্রমিতের সংখ্যা ১ লক্ষ ৯ হাজার ৯৪০
সাপ্তাহিক সংক্রমিতের হার ০.৯ শতাংশ, যা গত ৬২ দিন ধরে ২ শতাংশের নীচে রয়েছে
নয়াদিল্লি, ২৫ নভেম্বর, ২০২১
দেশে এ পর্যন্ত ১,১৯,৩৮,৪৪,৭৪১টি টিকার ডোজ দেওয়া হয়েছে। গতকাল টিকা দেওয়া হয়েছে ৯০,২৭,৬৩৮ জনকে।
স্বাস্থ্য কর্মীদের মধ্যে ১,০৩,৮২,৮৭০ জন টিকার প্রথম ডোজ এবং ৯৪,৩৬,৭০৫ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৭৭,১৩৩ জন প্রথম ডোজ এবং ১,৬৩,৮৩,৮০৬ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪৪,৮৫,৩৫,০৮২ জন এবং দ্বিতীয় ডোজ পেয়েছেন ২০,৩৬,৩৮,৭৩৪ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৮,২২,৪৩,৮২৭ জন। আর দ্বিতীয় ডোজ পেয়েছেন ১১,৪৬,৪৬,৩৬৮ জন। যাঁদের বয়স ৬০-এর ওপরে তাঁদের মধ্যে ১১,৪১,৩১,২৫৭ জন প্রথম ডোজ এবং ৭,৬০,৬৮,৯৫৯ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১০ হাজার ২৬৪ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৩৯ লক্ষ ৬৭ হাজার ৯৬২ জন সুস্থ হয়ে উঠেছেন। জাতীয় আরোগ্য লাভের হার ৯৮.৩৩ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৯ হাজার ১১৯ জন। গত ১৫১ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ১ লক্ষ ৯ হাজার ৯৪০ জন চিকিৎসাধীন। দেশে মোট সংক্রমিতের মাত্র ০.৩২ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১১ লক্ষ ৫০ হাজার ৫৩৮টি নমুনা পরীক্ষা করা হয়েছে। এ পর্যন্ত দেশে ৬৩ কোটি ৫৯ লক্ষ ২৪ হাজার ৭৬৩টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ০.৯ শতাংশ এবং দৈনিক সংক্রমণের হার ০.৭৯ শতাংশ। গত ৫২ দিন ধরে দৈনিক সংক্রমণের হার ২ শতাংশের কম আর ৮৭ দিন ধরে ৩ শতাংশের কম।
CG/CB/SB
(Visitor Counter : 94